1997-ல எல்லாம் செல்போன் அதிகமா அறிமுகம் ஆகாத காலம். நான் அவரோட போன்கால்காக, டெலிபோன் பக்கத்துலையே காத்துட்டு இருப்பேன். இல்லனா, நான் அவர் இருக்கிற இடத்துக்கு போன் பண்ணி, அவர்கிட்ட பேசணும்னு சொல்லுவேன். அவங்க வேறோர் இடத்துக்கு என் போன்காலை டிரான்ஸ்பர் பண்ணுவாங்க. இப்படி பல பேர்கிட்ட மாறி மாறி, பல மணி நேரம் கழிச்சுதான் அவர்கிட்ட பேசவே முடியும். இப்படி, பேசுறதுக்கே போராட்டமா இருந்த காலம் அது. இதற்கிடையில 1999-ல எனக்கு ஒரு பையன் பொறந்தான். நானும் வீட்டுல சும்மா இருக்காம, என்னோட கல்லூரி படிப்பைத் தொடர்ந்தேன். அவர் இன்னும் சில மாசத்துல திரும்பி வந்துடுவாரு என்கிற நினைப்போட, வாழ்க்கை ரொம்ப அழகா போயிட்டிருந்தது.. அப்போ 2001-ம் ஆண்டு செப்டம்பர் மாசம் 28-ம் தேதி..”, பேசிக்கொண்டிருந்தவரின் குரல் தழுதழுத்தது.